Það er viðtekin hugmynd að svonefndar tifstjörnur ( e. pulsar ) séu í raun nifteindastjörnur sem snúast líkt og þeytivindur . Það sama á við um stjörnurnar . Þegar stór stjarna sem snýst hægt og rólega er skyndilega minnkuð eykst snúningshraðinn gríðarlega . Ef við smækkuðum sólina niður í stærð nifteindastjörnu myndi snúningshraði hennar aukast úr tæplega 27 dögum í 1000 snúninga á sekúndu ! Vegna þess hve gífurlega þéttar ( litlar og þungar ) nifteindastjörnur eru , rifna þær ekki í sundur við snúninginn . Tifstjörnum er oft líkt við vita . Segulsviðið varðveitist einnig líkt og hverfiþunginn . Segulsvið sólstjörnu er nokkuð lítið og flæðir jafnt í gegnum yfirborð stjörnunnar . Þegar stjarnan snarminnkar í nifteindastjörnu er miklu minna yfirborð fyrir segulsviðið að flæða í gegnum . Ef stjarna fellur saman í nifteindastjörnu verður yfirborðið 10 milljörðum sinnum minna og styrkur segulsviðsins eykst um slíkt hið sama ! Með öðrum orðum , þegar stjarna fellur saman í nifteindastjörnu þá : Varðveitist segulflæðið á yfirborðinu → sterkt segulsvið . Dæmigert segulsvið nifteindastjörnu er af stærðargráðunni 1 trilljón Gauss ( 1012 Gauss ) , til samanburðar er segulsviðsstyrkur á yfirborði jarðar minni en 1 Gauss ! Geysisterkt segulsvið nifteindastjörnu gerir henni kleift að geisla frá sér orkustrókum eftir segulpólum sínum . Sé jörðin innan strókastefnunnar berast okkur tifmerki , eitt tif fyrir hvern hring sem nifteindastjarnan snýst . Þegar vitinn snýst geislar hann ljósi út í myrkrið . Allar tifstjörnur eru nifteindastjörnur en ekki allar nifteindastjörnur eru tifstjörnur . Beinist strókar nifteindastjörnu ekki í átt að jörðinni greinum við ekkert tif og þá kallast stjarnan ekki tifstjarna . Myndin sýnir nifteindastjörnuna B1509 . Frá árinu 1968 hafa yfir 1300 tifstjörnur fundist en talið er að um 100.000 slíkar geti leynst í Vetrarbrautinni okkar . Tiftími þeirra er frá 8,5 sekúndum ( hægustu ) niður í 0,00156 sekúndur ( hröðustu ) . Frá henni berast 642 tif á sekúndu sem svarar til þess að yfirborðið fer með um 15% af ljóshraðanum . Nær öll önnur fyrirbæri en nifteindastjörnur mundu rifna í sundur við slíkan snúningshraða . Það er því augljóst að nifteindastjörnur eru ein þéttustu fyrirbæri alheimsins .